section_heading: Sedma sezona (2000. – 2001.)
paragraph_text: Sedma sezona uglavnom prati razne dogodovštine Monice i Chandlera koji započinju s planiranjem svojeg vjenčanja i upadnu u financijske probleme koji se brzo riješe zbog Chandlerove tajne ušteđevine. Joeyjeva televizijska serija "Mac and C.H.E.E.S.E." je otkazana, ali mu je ponuđen povratnički posao u sapunici Days of Our Lives. Phoebein stan je popravljen, ali tijekom rekonstrukcije od dvije sobe napravljena je jedna velika pa Rachel odluči ostati kod Joeyja. Sezona završava s vjenčanjem Monice i Chandlera tijekom kojeg Phoebe i Rachel u kanti za smeće u kupaonici nađu pozitivan test za trudnoću.